Parlimen Singapura ke-12

Parlimen Singapura ke-12 merupakan Parlimen Singapura lalu yang ditubuhkan pada 10 Oktober 2011 dan telah dibubarkan pada 25 Ogos 2015. Para anggota parlimen telah ditentukan melalui Pilihan raya umum Singapura 2011 pada 7 Mei 2011, dan sudah dua kali diubah disebabkan oleh pengusiran Anggota Parlimen (AP) Kawasan Undi Perseorangan (SMC) Hougang pada tahun 2012 dan peletakan jawatan AP SMC Punggol East merangkap Speaker Parlimen pada 2013 akibat hubungan sulit.

Parlimen ke-12 ini dikuasai majoriti Parti Tindakan Rakyat, diketuai oleh Perdana Menteri Lee Hsien Loong dan anggota kabinet, yang mengambil kuasa pada 7 Mei 2011. Pihak pembangkang pula dipimpin oleh Setiausaha Agung Parti Pekerja, Encik Low Thia Khiang. Speaker Parlimen Singapura ialah Puan Halimah Yacob dari the Parti Tindakan Rakyat.  Beliau dilantik sebagai Speaker Parlimen ke-9 pada 14 Januari 2013.

Keputusan pilihan raya umum Singapura 2011

Parti Pekerja (WP) dan Parti Rakyat Singapura (SPP) yang telah memperoleh peratusan undi tertinggi di kalangan calon pembangkang yang kalah di dalam pilihan raya umum ini masing-masing diberi kerusi Anggota Parlimen tanpa Kawasan Undi (NCMP) mengikut Perlembagaan. WP diberi 2 kerusi manakala SPP diberi 1 kerusi. Kerusi-kerusi ini kini diduduki oleh Encik Gerald Giam Yean Song dan Encik Yee Jenn Jong dari WP serta Puan Lina Chiam dari SPP.

 Pemegang Jawatan 
 Speaker 
Michael Palmer (AP Parti Tindakan Rakyat bagi SMC Punggol East) telah dilantik menjadi Speaker Parlimen pada 10 Oktober 2011. Beliau meletak jawatan pada 14 Disember 2012 kerana terlibat dalam hubungan sulit.
Charles Chong dari Parti Tindakan Rakyat, AP bagi SMC Joo Chiat, ditetapkan oleh Perdana Menteri Lee Hsien Loong sebagai Pemangku Speaker Parlimen pada 14 Disember 2012. Beliau kemudiannya digantikan oleh Halimah Yacob pada 14 Januari 2013. 
Halimah Yacob dari Parti Tindakan Rakyat, AP bagi GRC Jurong, dilantik sebagai Speaker Parlimen pada 14 Januari 2013.    
Charles Chong dan Seah Kian Peng dari Parti Tindakan Rakyat dilantik sebagai Timbalan Speaker Parlimen pada 17 Oktober 2011.

Pemimpin
Perdana Menteri Singapura: Lee Hsien Loong (Parti Tindakan Rakyat)
Ketua Pembangkang: Low Thia Khiang (Parti Pekerja)

Ketua Dewan
Ketua Dewan: Dr. Ng Eng Hen
Timbalan Ketua Dewan: Heng Chee How

Whip
Whip Pemerintah: Gan Kim Yong
Timbalan Whip Pemerintah: Dr. Teo Ho Pin dan Dr. Amy Khor

Rujukan

Category:Parlimen Singapura